CELEX: 62007FN0144
Language: el
Date: 2007-12-24 00:00:00
Title: Υπόθεση F-144/07: Προσφυγή της 24ης Δεκεμβρίου 2007 — Ευσταθόπουλος κατά Κοινοβουλίου

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/50
            
         Προσφυγή της 24ης Δεκεμβρίου 2007 — Ευσταθόπουλος κατά Κοινοβουλίου
   (Υπόθεση F-144/07)
   (2008/C 92/102)
   Γλώσσα διαδικασίας: η ελληνική
   Διάδικοι
   
      Προσφεύγων: Σπυρίδων Ευσταθόπουλος (Χαλάνδρι, Ελλάδα) (Εκπρόσωποι: Ν. Κορογιαννάκης και Μ. Μίχη, δικηγόροι)
   
      Καθού: Ευρωπαϊκό Κοινοβούλιο
   Αντικείμενο και περιγραφή της διαφοράς
   Ακύρωση της αποφάσεως του Ευρωπαϊκού Κοινοβουλίου της 18ης Απριλίου 2007, ως προς τα τμήματα αυτής που αφορούν την ένταξη του «επιδόματος παραγωγικότητας» στις ακαθάριστες αποδοχές του προσφεύγοντος, την ήδη πραγματοποιηθείσα αφαίρεση ποσού 390 ευρώ από τη σύνταξη γήρατος του προσφεύγοντος, την υποχρέωση επιστροφής ποσού 10 036,99 ευρώ για το διάστημα από τον Μάρτιο του 2005 έως τον Μάρτιο του 2007, τη μηνιαία μείωση κατά 600 ευρώ της συντάξεως γήρατος του προσφεύγοντος για όσο διάστημα ελάμβανε το επίδικο επίδομα ύψους 670 ευρώ, δηλαδή μεταξύ Μαρτίου 2005 και Σεπτεμβρίου 2007.
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Ευρωπαϊκού Κοινοβουλίου της 18ης Απριλίου 2007, PERS-B-AFF-SOCIAL D(2007) 22300 ως προς τα τμήματα αυτής που αφορούν την ένταξη του «επιδόματος παραγωγικότητας» στις ακαθάριστες αποδοχές του προσφεύγοντος, την ήδη πραγματοποιηθείσα αφαίρεση ποσού 390 ευρώ από τη σύνταξη γήρατος του προσφεύγοντος, την υποχρέωση επιστροφής ποσού 10 036,99 ευρώ για το διάστημα από τον Μάρτιο του 2005 έως τον Μάρτιο του 2007 και τη μηνιαία μείωση κατά 600 ευρώ της συντάξεως γήρατος του προσφεύγοντος για όσο διάστημα ελάμβανε το επίδικο επίδομα ύψους 670 ευρώ, δηλαδή μεταξύ Μαρτίου 2005 και Σεπτεμβρίου 2007,
            
         
               —
            
            
               να ακυρώσει την απόφαση της 14ης Σεπτεμβρίου 2007 της αρμόδιας για τους διορισμούς αρχής του Ευρωπαϊκού Κοινοβουλίου, με την οποία απορρίφθηκε η από 9 Μαΐου 2007 διοικητική ένσταση που υπέβαλε ο προσφεύγων κατά της αποφάσεως της 18ης Απριλίου 2007,
            
         
               —
            
            
               να ακυρώσει κάθε άλλη συναφή, μεταγενέστερη ή εκτελεστική αυτών απόφαση.
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.